EELNÕU

01.08.2025

VÄLISMINISTER

MÄÄRUS

**Väliskülaliste vastuvõtmisega seotud majutus-, toitlustus-, sõidu-, tõlke- ja muude kulude piirmäärad riigiasutustele**

Määrus kehtestatakse välissuhtlemisseaduse § 9 lõike 132 alusel.

**§ 1. Määruse reguleerimisala**

(1) Määrusega kehtestatakse majutus-, toitlustus-, sõidu-, tõlke- ja muude kulude piirmäärad, millest riigiasutused peavad lähtuma välisriigi riigipea, ministri ja kõrgema riigiametniku või rahvusvahelise organisatsiooni juhi ja kõrgema ametniku vastuvõtmisel.

(2) Määrust ei kohaldata Eestis toimuvate konverentside ega teadus- või koolitusürituste korraldamisele.

**§ 2. Majutuskulud**

(1) Väliskülaliste vastuvõtmisel kannab Eesti pool külaliste majutuskulud järgmiselt:

1) riigivisiidi puhul kuni 10 inimese majutuskulud;

2) ametliku visiidi puhul kuni 5 inimese majutuskulud;

3) töövisiidi puhul 1 inimese majutuskulud.

(2) Majutuskulude piirmäär ühe inimese kohta päevas on:

1) riigipea või valitsusjuhi tasemel delegatsiooni puhul 1100 eurot;

2) ministri või aseministri tasemel delegatsiooni puhul 450 eurot;

3) muu delegatsiooni juhi, delegatsiooni liikme ja üksikkülalise puhul 200 eurot.

**§ 3. Toitlustuskulud**

Toitlustuskulude piirmäär ühe inimese kohta päevas on:

1) ministri tasemel delegatsiooni puhul 250 eurot;

2) muu, madalamal tasemel delegatsiooni või üksikkülalise puhul 200 eurot.

**§ 4. Sõidukulud**

Sõiduki rentimise kulude piirmäär ühe sõiduki kohta on 1000 eurot päevas.

**§ 5. Tõlkekulud ja muud kulud**

Tõlgi tasu ja muud kulud määratakse tõlgi või muu teenuse osutaja ning visiidi korraldaja vahelise kokkuleppega.

**§ 6. Erandid**

(1) Paragrahvides 2 ja 4 sätestatud piirmäärasid võib ületada erivajadustega külalise puhul või külaliste turvalisuse huvides.

(2) Paragrahvides 3 ja 4 sätestatud piirmäärasid ei kohaldata riigipea visiidi korral.

**§ 7. Määruse jõustumine**

Määrus jõustub 1. oktoobril 2025. a.

Margus Tsahkna

Välisminister Jonatan Vseviov

 Kantsler